กินยาคุมฉุกเฉินติดต่อกัน2 สัปดา อยากทราบว่าประจำเดือนจะมาเร็วมุดหลังจากกินเม้ด2กี่วัน
สวัสดีค่ะ ยาคุมฉุกเฉินเป็นยาที่ประกอบไปด้วยฮอร์โมนเพศในขนาดสูง กินครั้งเดียว หรือ 2 ครั้งห่างกัน 12 ชั่วโมง เพื่อป้องกันการตั้งครรภ์หลังมีเพศสัมพันธ์ไปแล้ว กินภายใน 72 ชั่วโมงหลังมีเพศสัมพันธ์ผลข้างเคียงจากการใช้ยาคุมฉุกเฉินที่พบได้บ่อยเช่นเลือดออกผิดปกติทางช่องคลอด หรือมีประจำเดือนที่คลาดเคลื่อนไปได้บ้าง แต่ส่วนใหญ่แล้ว ก็จะไม่มาเกิน 35 วันจากประจำเดือนรอบก่อนดังนั้นประจำเดือนจะมาเร็วสุดเมื่อไรนั้น ก็คือประมาณ 22-35 วันจากประจำเดือนรอบก่อนค่ะ ไม่ได้นับจากวันที่กินยาคุมฉุกเฉิน และหากประจำเดือนไม่มาตรงรอบ ควรซื้อชุดตรวจครรภ์ทางปัสสาวะมาตรวจเองเบื้องต้นซึ่งให้ผลบวกได้ตั้งแต่ 10-14 วันหลังปฏิสนธิ และในครั้งหน้าควรใช้ถุงยางอนามัยหรือยาคุมแบบแผงป้องกันไว้ก่อนจะดีกว่าค่ะ